google/wiki40b huggingface dataset:
Gudmund Hoel

Utdannelse og virke

Hoel ble uteksaminert som bygningsingeniør fra Kristiania tekniske skole i 1896. De neste seks årene arbeidet han som assistent ved forskjellige arkitektkontorer i Norge og Tyskland. I 1903-04 foretok han studiereiser til USA og Tyskland (senere også til diverse andre land). Så var han ansatt ved Holger Sinding-Larsens kontor til han startet egen praksis i 1910. I 1913 ble han leder for NSB Arkitektkontor, en stilling han hadde til han gikk av med pensjon i 1947.
Etter krigen mister Hoel retten til å inneha foreningsverv i Norske arkitekters landsforbund i 1 år, fram til 1. januar 1947. Tilsvarende straff ble gitt til arkitekter som under krigen hadde utført arbeid, direkte eller indirekte, for tyskerne eller Nasjonal Samling. 
Mange av de stasjonsbygningene Hoel satte sitt navn på, er også kreditert andre medarbeidere ved kontoret. Det er vanskelig i ettertid å avgjøre hvor stor innflytelse hver person hadde på resultatet, eller om Hoel signerte det meste på vegne av kontoret selv når det var tegnet av andre. Hoel skal selv ha uttalt at han hadde tegnet hundrevis av stasjonsbygninger. Det var for øvrig snakk om serieproduksjonn i større omfang enn man hadde praktisert frem til da. Særlig den såkalte Vegglitypen — som har navn etter en stasjon på Numedalsbanen — gikk igjen  mange steder i forskjellige varianter og størrelser i en årrekke. Stilmessig gikk utviklingen over tid fra nybarokk og over mot nyklassisisme.
Hoel har også etterlatt seg enkelte andre bygninger, deriblant en liten kirke.
Koto (musikkinstrument)

Koto (japansk: 筝) er et tradisjonelt japansk musikkinstrument, en langsitar med 13-strenger. Strenginstrumentet kom til Japan fra Kina på 700-tallet, opprinnelig som del av hoffmusikken gagaku. Gjennom mange hundreår utviklet det seg en særegen musikktradisjon for instrumentet, kotomusikken (sokyoku 筝曲), uavhengig fra orkesteret gagaku. Den klassiske kotomusikken i dag går tilbake til 1600-tallet. Det fins også et stort utvalg nyskapende samtidsmusikk for koto i dag. Koto er i slekt med andre østasiatiske langsitarer, som den kinesiske guzheng, den koreanske kayagum/gayageum og den vietnamesiske langsitaren đan trành.
Instrumentet er laget av treet paulownia, og er utformet som en buet langsitar med 13 strenger som går over 13 flyttbare stoler. Ulike skalaer stemmes ved å flytte på stolene. Tradisjonelt klimpres strengene med fingerplektre på høyre tommel, pekefinger og langfinger. Halv- og heltoner over strengens tone og vibrato oppnås ved å presse strengen ned med venstre hånd, på venstre siden av stolen.
Det tredje svenske korstog

Det tredje svenske korstog var en svensk militær ekspedisjon til det hedenske Karelen, trolig i 1293. Karelen var et område som da ble kontrollert av Republikken Novgorod.
I følge Erikskrøniken var ekspedisjonen et svar på hedenske angrep inn i kristne områder. Et brev av Birger Magnusson av 4. mars 1295 hevder at man ville få slutt på lengre tids karelske plyndringstokter i østersjøområdet, og at kareler hadde tatt svensker og andre reisende til fange og torturert dem. Karelere hadde også foretatt et ødeleggende tokt til Sverige i 1257, noe som fikk kong Valdemar til å be pave Alexander IV om å erklære krig mot dem, noe paven gikk med på.
Som et resultat av hærtoget ble Viborgs festning anlagt, og vestre Karelen ble underlagt svensk styre i drøye 400 år. I følge Erikskrøniken erobret svenskene 14 herreder fra karelerne.
Det tredje svenske korstog er et villedende navn på foretaket; hærtoget var en del av en lang rekke militære konflikter i de svensk-novgorodiske kriger. (Uttrykket korstog var for øvrig ikke i bruk på denne tid noen steder i Europa, og reflekterer senere historiografis utvikling av terminologi).
Zapruder-filmen

Zapruder-filmen er en amatørfilm som viser drapet på president John F. Kennedy. De uklare fargebildene som filmen besto av ble sentral i etterforskningen rundt John F. Kennedys død. Filmen ble ikke vist offentlig før på TV i 1975.
Filmen ble tatt av Abraham Zapruder. Han var en av flere tilskuere som befant seg i folkemengden i Dallas den dagen Kennedy ble drept. Han hadde god utsikt over bilkortesjen og han begynte å filme få sekunder før drapet på presidenten fant sted.
Norway Exports

Utgiver

Findexa forlag er nå utgiver av eksportpublikasjonen, som tidligere var en del av informasjonsavdelingen til Norges Eksportråd.
Østlands-Posten

Østlands-Posten (ØP) er en dagsavis som kommer ut i Larvik i Vestfold. Avisen holder til på Torget 1.
Østlands-Posten dekker Larvik kommune i søndre Vestfold. Avisen ble grunnlagt som venstrepolitisk avis i 1881. 1896–1995 var Østlands-Posten eid av familien Næss. 1943–1945 ble den slått sammen med Nybrott til Larvik Dagblad. Den ble en partipolitisk uavhengig dagsavis etter Venstres splittelse i 1972. Den gikk over fra middags- til morgenavis i 1995. Østlands-Posten eies av Norges nest største mediakonsern, Amedia.
Østlands-Postens nettavis er det største lokale nettstedet i søndre Vestfold.

Lokalradio

Østlands-Posten har drevet nærradio to ganger tidligere: først Radio ØP (1985–1987, på egen konsesjon), så Radio Larvik (2005–2007, på Radio Sentrums konsesjon).
Falsischnolea

Utseende

Nokså små, avlange, brune trebukker. Antenner og kropp er kledt med fine, oppstående hår. Antennene tynne, noe lengre enn kroppen. Pronotum er tønneformet, uten tenner på sidene, noe lengre enn bredt. Dekkvingene er jevnbrede.

Utbredelse

Slekten lever i Brasil og Paraguay.
Takiji Kobayashi

Liv og virke

Takiji Kobayashi ble født som nest eldste sønn i en fattig familie i Akita i 1903.
Kobayashi var en av det forbudte kommunistpartiets pionerer, men ble arrestert av spesialpolitiets spioner og torturert til døde i 1933 bare 29 år gammel.
Da Kobayashis roman Kanikôsen (norsk: Krabbeskipet) ble utgitt på nytt i 2008 ble den umiddelbart en bestselger med over 507 000 solgte eksemplarer. Den mer enn 80 år gamle romanens salgssuksess ble satt i sammenheng med kommunistpartiets framgang i 2000-årene.
Hans viktigste romaner omfatter for øvrig Fuzai Jinushi (norsk: Fraværende jordeier), Senkyūhyaku nijū hachi nen sangatsu jūgonichi (norsk: 15. mars 1928) og Tōseikatsusha (norsk: Et partimedlems liv).

Adapsjoner

Kanikôsen ble filmatisert i 1953, regissert av Sô Yamamura. I 2009 kom en ny versjon av regissøren med kunstnernavnet SABU.
En dobbel deylighet

En dobbel deylighet er et musikkalbum utgitt av Erik Bye og Birgitte Grimstad i 1978. Platen inneholder tekster av Petter Dass til melodier av ulike komponister. Arrangementene på platen er ved Henning Sommerro og Fred Nøddelund.
Togfører

Togfører er den gamle (inntil 1997) betegnelsen på den personen i et tog som hadde det overordnede ansvaret for toget og dets sikkerhet. Denne funksjonen er i dag erstattet av togets ombordansvarlig. Se ombordansvarlig for nærmere beskrivelse av funksjonen.
Stillingsbetegnelsen må ikke forveksles med lokomotivfører.
Klima (tidsskrift)

Klima, tidligere kalt Cicerone, er et magasin som inneholder populærvitenskapelige artikler om nasjonal og internasjonal klimaforskning og klimapolitikk. 
Navnebyttet fra Cicerone til Klima kom fra nummer 3 i 2007. Ansvarlig utgiver er CICERO Senter for klimaforskning. Magasinet kommer ut seks ganger i året og abonnement er gratis.
ThizLinux

ThizLinux er en tidligere Hongkong-basert Linuxdistribusjon som var basert på Fedora. Distribusjonen ble utviklet av ThizLinux Laboratory Limited, som ble etablert i Hongkong i januar 2000.
Distribusjonen benyttet skrivebordsmiljøene GNOME og KDE, og støttet datamaskinarkitekturen 32-biter x86.
Versjon 5.0 ble lansert 12. desember 2001. Versjon 7.0 pre ble lansert 10. mai 2003.
Fakultet for lærerutdanning og internasjonale studier

Fakultet for lærerutdanning og internasjonale studier (LUI) er et fakultet tilknyttet Oslomet – storbyuniversitetet. Fakultetet har fire institutter, og tilbyr bachelor-, master- og doktorgradsstudier, samt etter- og videreutdanninger. Nasjonalt senter for flerkulturell opplæring (NAFO) og Kompetansesenter for yrkesfag er også tilknyttet fakultetet. Fakultetet har nærmere 7000 studenter og 450 ansatte.
Sjukamp

Sjukamp (7-kamp), (internasjonalt kalt heptatlon, fra gresk hepta for sju), er en friidrettsøvelse som er satt sammen av 7 separate øvelser. Sjukamp kommer under en øvelsesgruppe innen friidretten som blir kalt mangekamp. Utendørs er sjukamp en øvelse for kvinner, innendørs for menn.

Om øvelsen

Sjukamp utendørs er tradisjonelt en øvelse for kvinner. Den erstattet femkamp som olympisk øvelse i 1984, og har stått på det olympiske programmet siden. Det har vært kåret norgesmestere siden 1981. Tikamp har tradisjonelt vært forbeholdt menn, men det ble åpnet for tikamp også for kvinner fra 2003. Tikamp for kvinner har sin offisielle verdensrekord, men det er sjukamp som er mesterskapsøvelse.
Sjukamp er mennenes innendørs mangekampøvelse, der er det upraktisk å gjennomføre tikamp (spyd og diskos ville kreve svært store haller). Kvinnenes mangekamp innendørs er femkamp.
I hver øvelse tildeles utøverne poeng i henhold til en poengskala fra en internasjonal tabell, og den sammenlagte summen av poengene fra hver øvelse avgjør konkurransen. I de tekniske øvelsene får utøverne tre forsøk, hvorav det beste teller (i motsetning til seks forsøk blant spesialøvelsene). I løpsøvelsene deles konkurrentene inn i heat, oftest seedet (sortert) etter personlige rekorder, eller årsbeste. Verdens beste utøvere i sjukamp blir av mange ansett som de ultimate idrettsutøverne, på grunn av kravet til allsidighet innen de ulike, tradisjonelle og klassiske øvelsene.

Sjukamp, kvinner utendørs

Verdensrekorden for kvinner innehas av Jackie Joyner-Kersee fra USA med 7291 poeng (1988) for følgende serie:

12,69 (100 m hekk), 1,86 (høyde), 15,80 (kule), 22,56 (200 m), 7,27 (lengde), 45,66 (spyd) og 2.08,51 (800 m).
Europarekorden: for kvinner innehas av Carolina Klüft fra Sverige med 7032 poeng fra VM 2007 for følgende serie

13,15 (100 m hekk), 1,95 (høyde), 14,81 (kule), 23,38 (200 m), 6,85 (lengde), 47,98 (spyd) og 2.12,56 (800 m).
Den norske rekorden for kvinner innehas av Ida Marcussen fra IK Våg med 6226 poeng fra VM 2007 for følgende serie:

14,16 (100 m hekk), 1,68 (høyde), 13,00 (kule), 24,59 (200 m), 6,47 (lengde), 51,02 (spyd) og 2.13,69 (800 m).

Sjukamp, menn innendørs

Verdensrekorden for menn innendørs innehas av Ashton Eaton fra USA med 6645 poeng (2012) for følgende serie:

6,79 (60 m), 8,16 (lengde), 14,56 (kule), 2,03 (høyde) / 7,68 (60 m hekk), 5,20 (stav), 2:32,77 (1000 m).
Den norske rekorden for menn innendørs innehas av Lars Vikan Rise fra Trondheim med 5902 poeng (2011) for følgende serie:

7,20 (60 m), 7,25 (lengde), 15,75 (kule), 1,99 (høyde) / 8,32 (60 m hekk), 4,70 (stav), 2:40,92 (1000 m).
Go Hatano

Karriere

Go Hatano startet sin profesjonelle karriere i FC Tokyo i 2017.
Han ble tatt ut i Japans tropp til VM i fotball U-20 2017.
Christian Mejdahl

Utmerkelser

Mejdahl er innehaver av Dannebrogordenen, Nordstjerneordenen, Eikekroneordenen og Stara Planina-ordenen.
3. august

Navnedag

Oline, Oliver, Olve.
Navnedagen er etter det som ble kalt «lille-olsok» eller vesle olsok, da biskop Grimkjel fant St. Olavs skrin 3. august 1031 med Olavs kropp like frisk.
Ferjesambandet Nordheim–Solskjelsøya

Ferjesambandet Nordheim–Solskjelsøya forbinder Solskjelsøya med Stabblandet over Nordheimsundet i Aure kommune ved hjelp av ei kabelferje, det har adkomst fra 680Fylkesvei 680 via en kommunal vei fra Søgarden. 
Sambandet ble åpnet 16. januar 2009, det driftes av Solskjel Kabelferge SA og betjenes av KF «Solskjel Kabelferge» 2 ganger daglig unntatt lørdag over en strekning på rundt 500 m.
Cæciliaforeningen (Larvik)

Cæciliaforeningen i Larvik ble stiftet 5. februar 1945. Korets stifter og første dirigent var Ruth Lagesen. Senere overtok Åge Myklegård som dirigent, samtidig som han var dirigent for Tønsberg Cæciliaforening. Korets repertoar omfattet blant annet store kirkemusikalske verk som Messias av Händel, Skapelsen av Haydn og Gounods Mors et Vita. Flere av konsertene ble kringkastet på radio.
Norgescupen i skiskyting 2016/17

Norgescupen i skiskyting 2016/17 gikk over 14 renn, fra 26. november 2016 på Geilo til 26. mars 2017 i Mo i Rana i forbindelse med NM del to.
Synkemine

Synkemine er et anti-ubåt-våpen.
Minen skal ødelegge målet ved hjelp av sjokkbølger når minen eksploderer i nærheten av ubåten. Sprengladningen er vanligvis plassert i en tønne. Minen blir innstilt til å eksplodere på en bestemt dybde før man slipper den i vannet. Synkeminer brukes av både skip, helikopter og fly.
Valencia

Navn

Det originale latinske navn på byen var Valentia (/wa'lentia/), som betyr "Styrke", "Aktivitet", etter Keiser Valens, som gav ordre til å grunnlegge en ny koloni i Hispania, som ble gjennomført av den senere Keiser Theodosius I. Under det mauriske herredømmet i Spania var den kjent som بلنسية Balansiya) på arabisk.
Ved vanlig endring av uttale er dette blitt til Valencia (/ba'lenθja/) på spansk og València (/va'ɫɛnsia/) på valensiansk. En mulig uttale på Valencisk /va'lensia/.

Kultur

I Spania er Valencia kjent for sitt sene uteliv og det rike kulturtilbudet, samt de velbesøkte konkurransehelgene på den publikumsvennlige racingbanen Circuit de la Comunitat Valenciana Ricardo Tormo like utenfor byen.
Las Fallas (Falles på valenciansk) er den største fiestaen i Valencia. Den kulminerer ved at gigantiske pappmasjéfigurer føres i prosesjon gjennom byen, hvoretter samtlige utenom vinneren i paraden brennes opp natten mellom 19. og 20. mars. Festlighetene varer fra 15. til 19. mars og holdes til regionens skytshelgen Sankt Josefs ære; 19. mars er Sankt Josefsdagen. Men allerede 1. mars begynner man å varme opp stemningen med aktiviteter og arrangementer som masclétas og petardos; knallfyrverkeri og tunge smatterband.
Arkitekten Santiago Calatrava er fra Valencia og har satt sitt preg på byen. Blant hans verk i Valencia gjenfinnes en bro over den omdirigerte elven Turia som på folkemunne ofte kalles Calatravabroen. Den var et av hans første verk. Ciutat de les Arts i les Ciències (vitenskapsbyen) er et stort kompleks med flere futuristiske bygninger utformet av Calatrava. Samme kompleks rommer også plass for et av Europas største oceanografiske museum som er oppdelt i seksjoner etter den fauna som gjenfinnes i vår planets største hav. Her finner man bl.a. delfiner, pingviner, hvaler, hvalrosser og over 100.000 m² havvann. Det oceneografiske museets lokaler er dog tegnet av Félix Candela (1910–1997). Flere høyhus i samme stil som Turning Torso i Malmö prosjekteres også.
Blant de lokale spesialitetene finner man Fartons, Agua de Valencia, Horchata de Chufa og Fideua (pastavariant på paella). Kulturen er sterkt influert fra den tid da Valencia var under maurisk styre. Maurerne var innvandrede muslimer som hersket i store deler av dagens Spania fra cirka 700-tallet til 1400-tallet, da de til slutt ble utdrevet av det katolske kongeparet Ferdinand og Isabella.
Newton (disneyfigur)

Newton er nevøen til Petter Smart. Han ligner mye på Petter, men er mindre. Han går med en lignende hatt som den Petter går med. Ofte er han glup i de tilfellene hvor Petter kommer opp i trøbbel.
Han opptråde først i en fortelling i 1960 av Vic Lockman. Etter 60- og 70-årene har Newton blitt meget sjelden å se.
Dødelig virus

Handling

Handlingen er lagt noen få år inn i fremtiden. Et hemmelig bakteriologisk våpen, MM-88, blir smuglet ut av et militært laboratorium i Øst-Tyskland. Flyet med det menneskeskapte viruset styrter deretter i Alpene. Snart begynner en dødelig influensalignende epidemi å bre om seg. Den uhelbredelige sykdommen sprer hurtig seg fra land til land og etter en stund er hele verdens befolkning utslettet. 
Kun 855 menn og 6 kvinner fra forskjellige nasjoner som befinner seg på en forskningsstasjon på Antarktis unnslipper smitten.

Priser

Den ble tildelt to japanske filmpriser.

Annet

Det eksisterer flere utgaver av filmen med forskjellig lengde og forskjellig begynnelse. Den japanske originalversjonen er på 2 timer og 36 minutter og åpner med ubåt-scenen. En annen versjon starter med en kort intro av en ensom mann kledd i skinnfell i en solnedgang, før handlingen hopper til et snøfylt Øst-Tyskland der noen menn besøker et forskningsinstitutt. En tredje starter med en lengre sekvens der en ensom mann i skinnfell tar seg frem til en fjell-landsby i Sør-Amerika hvor alle forlengst har dødd.
Sigurd Mikal Karoliussen

Sigurd Mikal Karoliussen (født 19. mars 1969) er en norsk filmprodusent, oppvokst i Asker. 
Sigurd Mikal er utdannet ved produsentlinjen på Den Norske Filmskolen hvor han ble uteksaminert fra det første kullet i 2000. Fra tidligere har han en bachelor fra Norges Markedshøyskole (1995) og grunnfag i sosiologi fra Universitetet i Oslo (1996).  
I perioden 1996 til 2011 jobben han innen produksjonsledelse på over 25 filmer: Elling, Buddy, Kvinnen i mitt liv, Uno, Izzat, Vinterland og Blåfjell 2 (m.fl.). I 2007 ble han ansatt som rådgiver med ansvar for spillefilm og TV-serier ved Nordisk Film & TV Fond. I perioden 2007-10 leste og behandlet han over 300 spillefilmer og 70 tv-serier, og ga støtte til: Millenium, Max Manus, Broen, Halvbroren, Pagten, De ofrivilliga, Sånger från andra våningen, Låt den rätte komma in, Kunsten at græde i kor, Antichrist, Snabba cash og Kon-Tiki for å nevne noen. 
I 2010 startet han opp Moskus Film sammen med Jan Eirik Langoen, og sammen produserte de 'Age of Heroes' (2010) og Reisen til Julestjernen (2012). 
Da Nordisk Film Production Norge startet opp i 2015 ble Karoliussen ansatt som en av produsentene, og i 2016 hadde han premiere på 'Magnus' en biografisk dokumentarfilm om sjakk geniet Magnus Carlsen.
Sigurd Mikal Karoliussen er i dag fast ansatt i Nordisk Film Production, og produserer for tiden tv-seriene ‘TWIN’ (2019) for NRK og ‘Scandinavian Star’ (2020) for NRK, DR og SVT.
Kreml-regimentet

Presidentens regement (russisk Президентский полк Комендатуры Московского Кремля) er et garnisonregiment forlagt til Kreml i Moskva. Regimentet er underlagt Den føderale sikkerhetstjenesten i Russland.

Oppgave

Presidenteregimentet har til oppgave å beskytte den høyeste statsledelsen i Russland med vekt på Kreml. Det har ansvaret for hedersvakten ved den Den ukjente soldats grav i Moskva og deltar i statsseremonier.

Kilder

]
Fotogjengen

Fotogjengen ved Studentersamfundet i Trondhjem, ofte bare kalt fotogjengen eller FG, er en av de tekniske gjengene ved Studentersamfundet i Trondhjem. FGs hovedoppgave er å foto-dokumentere alt som skjer på Samfundet, UKA og ISFiT, som konserter, møter, quiz eller temafester. I tillegg har de ansvar for det stadig voksende bildearkivet til Samfundet. Kunstnerisk ustmykning i de ulike lokalene til Samfundet hører også til FGs ansvarsområde

Historie

Helt fra Studentersamfundets start i 1910 har arrangementer ved Samfundet blitt fotografert. I starten var det fotograf Frederik Hilfling-Rasmussen som stod for fotograferingen. På 1930-tallet fikk Akademisk Radioklubb satt opp et mørkerom i huset, og i 1938 ble Studentenes Kameraklubb opprettet av en utbrytergruppe fra ARK. Studentenes Kameraklubb tok i 1945 over ARKs mørkerom, men det var allikevel ingen faste avtaler om jevnlig fotografering. Først utover 1950-tallet begynte tanken om en fast gruppe med hovedansvar for fotografering å ta form. Den 7. oktober 1958 ble det bestemt at Fotogjengen skulle bli en gjeng ved Samfundet. Fotogjengen var dermed en realitet.

Dagens FG

Fotogjengen består i dag av ni funksjonærer. Hver høst er det opptak for nye medlemmer, og det er da mulig å søke medlemskap. Nye medlemmer blir valgt ut etter et kort intervju av alle søkere. Gjengen disponerer i dag sitt eget kamerautstyr, samt eget arbeidslokale i Studentersamfundet med tilhørende mørkerom og studio.
I tillegg til å ta bilder av alle arrangementer i regi av Studentersamfundet er fotogjengen nært knyttet til studentfestivalene UKA og ISFiT. FG er en av de gjengene som automatisk blir tatt opp til nevnte festivaler, og tar bilder av alt som skjer under festivalene.
Vanligvis holder Fotogjengen kurs i komposisjon og bruk av kamera hvert semester. FG har også ofte eksterne oppdrag, blant annet tar de ofte klassebilder for forskjellige klasser ved NTNU.
Zeppelinfeltet

Zeppelinfeltet (på tysk Zeppelinfeld eller Zeppelinwiese) er en stor arena, parkslette og paradeplass i den sørøstlige delen av den tyske byen Nürnberg. Anlegget ble brukt som hovedarena for det tyske nazipartiet NSDAPs rikspartidager, store årlige partikongresser, fra 1933 til 1938. Zeppelinfeltet lå øst for Grosse Strasse, som var planlagt som den sentrale aksen i arrangementskomplekset. Det består i dag av et stort felt, en hovedtribune og et tribuneanlegg. Zeppelinfeltet måler 312 x 285 meter og er større enn tolv fotballbaner. Det hadde plass til 200 000 tilskuere. I vår tid holdes det blant annet konserter her.

Historikk

Zeppelinfeltet var plassen for de store paradene under rikspartidagene. Både halvmilitære partienheter som SA (Sturmabteilung), SS (Schutzstaffel), RAD (Reichsarbeitsdienst) såvel som de væpende styrker i Wehrmacht og de politiske lederne benyttet området i sine teatralske masseopptog og hyllester av «føreren» Adolf Hitler, partileder og rikskansler i det nazistiske Tyskland.
Zeppelinfeltet fikk navnet i 1909 etter en landing av et av grev Zeppelins luftskip samme året. I 1920 etablerte Nürnberg kommune en sports- og fritidspark her.
I 1933 og 1934 gjennomførte nazistene sine store partiarrangementer med tre midlertidige tre tribuner her. I 1935 og 1936 var imidlertid den tyske arkitekten og nazisten Albert Speers stenbygninger klare.
Etter andre verdenskrig ble feltet brukt for paradeplass for den amerikanske hæren og til motorsportarrangementer. Nurnberg American High School brukte dessuten området som fotballbane. I dag brukes stedet til pop- og rockekonserter. Hovedtribunen er også en del av anlegget rundt i Norisring racerbane.
Østerrikes kvinnelandslag i håndball

Østerrikes kvinnelandslag i håndball er Østerrikes landslag i håndball for kvinner. Laget tok bronse under VM 1999 og EM 1996.
Bolstadfjorden

Bolstadfjorden er en 12 km lang fjordarm av Veafjorden, og en fortsettelse av Vikafjorden i Vaksdal kommune i Hordaland. Vikafjorden har innløp ved Stamnes og etter 4,5 km møter den Bolstadstraumen ved Straume, der Bolstadfjorden begynner. Fjorden er 160 meter på det dypeste. Bolstadfjorden er forbundet med Osterfjorden/Veafjorden over en terskel bare 1,5 meter under overflaten og med en svært sterk tidevannsstrøm. Fjorden mottar ferskvann fra Vossos nedbørsfelt på 1500 km², ferskvann/brakkvann på overflaten hindrer sirkulasjon av det tyngre saltvannet under slik at fjordbunnen har lag av organiske sedimenter og saltvannet er oksygenfattig.
Bolstadfjorden går først sørøstover og ved Dalseid snur den nordøstover. Herfra og inn til Bolstadøyri i botn av fjorden går Europavei 16 mellom Bergen og Voss langs sørsida av fjorden. Ved Trollkona må fjorden gjøre en stor sving nordover og deretter sørover, før den fortsetter nordøstover igjen og inn til Bolstadøyri. Her munner Bolstadelva ut i fjorden, som kommer fra Evangervatnet, en del av Vossevassdraget. 
Bunnen av Bolstafjorden er så langt inn i landet som fjordsystemet i Hordaland strekker seg, om man ser bort fra Hardangerfjorden. Herfra og korteste vei ut til kysten via Veafjorden, Osterfjorden, Radfjorden og Hjeltefjorden til Fedje er det 93 kilometer.
Big Stone kullkraftverk

Big Stone kullkraftverk er et varmekraftverk utenfor Milbank i delstaten Sør-Dakota i det sentrale USA. Det har en installert produksjonskapasitet på 480 MW. Operatør er Otter Tail Power Co.
Anlegget ble bygget ut i årene 1970–1975. Brenselkilden er kull.
Changlang (distrikt)

Demografi

Ved folketellingen i 2011 var det 147 951 innbyggere i distriktet, mot 125 422 i 2001. Den urbane befolkningen utgjør 12,99 % av befolkningen.
Barn i alderen 0 til 6 år utgjorde 17,22 % i 2011 mot 20,32 % i 2001. Antallet jenter i den alderen per tusen gutter er 954 i 2011, uendret fra 2001.